stanford-oval/wikipedia huggingface dataset:
สโมสรฟุตบอลบอร์นมัท
บุคลากร

| คณะกรรมการ |
| --- | --- | --- | --- | --- |
เจ้าของ
 สโมสรฟุตบอลแบล็กไนต์
| ประธาน | ประธานฝ่ายปฏิบัติการฟุตบอล | ผู้ช่วยผู้อำนวยการฝ่ายเทคนิคทีมชุดใหญ่ | ประธานฝ่ายธุรกิจ | ประธานฝ่ายธุรกิจ |
|  บิล โฟลีย์ |  ติอาโก ปินโต |  ไซมอน ฟรานซิส |  จิม เฟรโวลา |  จิม เฟรโวลา |
| ทีมชุดใหญ่ | ทีมชุดใหญ่ | ทีมชุดใหญ่ | ทีมชุดใหญ่ |  |
| การจัดการ | การจัดการ | การจัดการ | การจัดการ |  |
| ผู้จัดการ | ผู้จัดการ | ผู้จัดการ | ผู้จัดการ |  |
|  อันโดนี อิราโอลา |  อันโดนี อิราโอลา |  อันโดนี อิราโอลา |  อันโดนี อิราโอลา |  |
| ผู้ฝึกสอนทีมชุดใหญ่ | ผู้ฝึกสอนทีมชุดใหญ่ | ผู้ฝึกสอนทีมชุดใหญ่ | ผู้ฝึกสอนทีมชุดใหญ่ |  |
|  ทอมมี เอลฟิก |  ทอมมี เอลฟิก |   ฌอน คูเปอร์ |   ฌอน คูเปอร์ |  |
| หัวหน้าฝ่ายผู้รักษาประตู | ผู้ช่วยผู้ฝึกสอนผู้รักษาประตูทีมชุดใหญ่ | ผู้ช่วยผู้ฝึกสอนผู้รักษาประตูทีมชุดใหญ่ | ผู้ช่วยผู้ฝึกสอนผู้รักษาประตูทีมชุดใหญ่ |  |
|  นีล มอสส์ |  แกเร็ท สจ๊วร์ต |  แกเร็ท สจ๊วร์ต |  แกเร็ท สจ๊วร์ต |  |
| โค้ชฟิตเนสทีมชุดใหญ่ | โค้ชฟิตเนสทีมชุดใหญ่ | โค้ชฟิตเนสทีมชุดใหญ่ | โค้ชฟิตเนสทีมชุดใหญ่ |  |
|  ปาโบล เดอ ลา โตร์เร |  ปาโบล เดอ ลา โตร์เร |  ปาโบล เดอ ลา โตร์เร |  ปาโบล เดอ ลา โตร์เร |  |
| การแพทย์ | การแพทย์ | การแพทย์ | การแพทย์ |  |
| ผู้อำนวยการฝ่ายประสิทธิภาพ | หัวหน้าฝ่ายบำบัด | นักกายภาพบำบัด | นักกายภาพบำบัด | นักกายภาพบำบัด |
|  เจย์ เมลเลตต์ |  สก็อต แม็กอัลลิสเตอร์ |  ไมเคิล ฮาร์ดิง |  โจ บาร์ตัน |  |
|  เดฟ การ์ดเนอร์ |  นาตาชา โนแลน |  |  |  |
| นักวิทยาศาสตร์การกีฬา | นักวิทยาศาสตร์การกีฬา | นักวิทยาศาสตร์การกีฬา | นักวิทยาศาสตร์การกีฬา |  |
| หัวหน้าฝ่ายสมรรถนะและการพัฒนาร่างกาย | หัวหน้าผู้เชี่ยวชาญด้านการฟื้นฟูสมรรถภาพและประสิทธิภาพ | นักวิทยาศาสตร์การกีฬา | นักวิทยาศาสตร์การกีฬา | นักวิทยาศาสตร์การกีฬา |
|  อลาสแตร์ แฮร์ริส |  ชาร์ลี มัวร์ |  ฌอน แมกคัลลาห์ |  ร็อบ ลอยด์ |  |
| การวิเคราะห์และประสิทธิภาพ | การวิเคราะห์และประสิทธิภาพ | การวิเคราะห์และประสิทธิภาพ | การวิเคราะห์และประสิทธิภาพ |  |
| นักวิเคราะห์ประสิทธิภาพอาวุโสทีมชุดใหญ่ | นักวิเคราะห์ | นักวิเคราะห์ | นักวิเคราะห์ |  |
|  ไรอัน ดอว์ส |  ทอม เว็บเบอร์ |  แซม เมย์ |  ลุก ซัมเมอร์ส |  |
| ตำแหน่ง | ชื่อ |
| --- | --- |
ผู้จัดการชุดเยาวชน:  แซม กิสบอร์น
หัวหน้าฝ่ายฝึกสอนและพัฒนาของชุดเยาวชน:  บรูซ ซูราซี
หัวหน้าฝ่ายผู้รักษาประตูของชุดเยาวชน:  บิลลี แกรนเจอร์
ผู้จัดการทีมพัฒนา:  อลัน คอนเนลล์
ผู้ฝึกสอนชุดอายุไม่เกิน 18 ปี:  เจมส์ โลวี
ผู้ช่วยผู้ฝึกสอนชุดอายุไม่เกิน 18 ปี:  จูเนียร์ สตานิสลาส
บุคลากร > อดีตบุคลากร

เอ็ดดี มิตเชลล์ (เจ้าของตั้งแต่ ค.ศ. 2009 ถึง 2013)
แม็กซิม เดมิน (เจ้าของตั้งแต่ ค.ศ. 2011 ถึง 2022)
ผู้จัดการทีม

วินเซนต์ คิคเชอร์ (1914–1923)
แฮร์รี คิงฮอร์น (1923–1925, 1939–1947)
เลสลี่ ไนต์ตัน (1925–1928)
แฟรงค์ ริชาร์ดส์ (1928–1930)
บิลลี เบอร์เรล (1930–1935)
บ็อบ ครอมป์ตัน (1935–1936)
ชาร์ลี เบลล์ (1936–1939)
แฮร์รี โลว์ (1947–1950)
แจ็ก บรูตัน (1950–1956)
เฟรดดี ค็อกซ์ (1956–1958, 1965–1970)
ดอน เวลช์ (1958–1961)
บิลล์ แม็กแกร์รี (1961–1963)
เร็ก เฟลวิน (1963–1965)
จอห์น บอนด์ (1970–1973)
เทรเวอร์ ฮาร์ตลีย์ (1974–1975)
โทนี เนลสัน (2–23 มกราคม 1975)
จอห์น เบนสัน (23 มกราคม 1975 – 1978)
อเล็กซ์ สต็อก (1979–1980)
เดวิด เว็บบ์ (1980–1982)
ดอน เม็กสัน (มีนาคม–ตุลาคม 1983)
แฮร์รี เรดแนปป์ (ตุลาคม 1983 – 1992)
โทนี พูลิส (1992 – สิงหาคม 1994)
จอห์น วิลเลียมส์ (สิงหาคม–กันยายน 1994)
เมล มาชิน (กันยายน 1994 – 2000)
ฌอน โอดริสคอลล์ (2000 – กันยายน 2006)
สจ๊วร์ต เมอร์ด็อก และ
 โจ โรช (ร่วมกัน, กันยายน–ตุลาคม 2006)
เควิน บอนด์ (13 ตุลาคม 2006 – 1 กันยายน 2008)
จิมมี ควินน์ (2 กันยายน 2008 – 31 ธันวาคม 2008)
เอ็ดดี ฮาว (31 ธันวาคม 2008 – 16 มกราคม 2011, 12 ตุลาคม 2012 – 1 สิงหาคม 2020)
ลี แบรดเบอรี (16 มกราคม 2011 – 25 มีนาคม 2012)
พอล โกรฟส์ (25 มีนาคม 2012 – 3 ตุลาคม 2012)
เจสัน ทินดัล (8 สิงหาคม 2020 – 3 กุมภาพันธ์ 2021)
โจนาธาน วูดเกต (3 กุมภาพันธ์ 2021 – 28 มิถุนายน 2021)
สก็อต พาร์กเกอร์ (28 มิถุนายน 2021 – 30 สิงหาคม 2022)
แกรี โอนีล (30 สิงหาคม 2022 – 19 มิถุนายน 2023)
อันโดนี อิราโอลา (19 มิถุนายน 2023 – )
สีชุดแข่ง

สีของทีมมีการเปลี่ยนแปลงเล็กน้อยตลอดประวัติศาสตร์ของสโมสร บอร์นมัทเริ่มต้นด้วยการสวมเสื้อลายทางสีแดงและขาว จากนั้นก็สวมเสื้อสีแดงล้วน แขนสีแดงและสีขาว แล้วก็สวมเสื้อลายทางสีแดงและดำเป็นส่วนใหญ่ตั้งแต่ ค.ศ. 1990 สโมสรเลือกสวมเสื้อสีแดงเป็นหลักในฤดูกาล 2004–05 และ 2005–06 แต่เนื่องจากความต้องการของแฟนคลับ จึงได้นำลายทางกลับมาใช้อีกครั้งฤดูกาล 2006–07
อัมโบร เป็นผู้ผลิตชุดแข่งขันให้กับบอร์นมัทตั้งแต่ ค.ศ. 2017 ก่อนหน้านี้ชุดแข่งขันผลิตโดย อัมโบร (1974–78, 1983–86), อาดิดาส (1978–81), ออสกา (1982–83), เฮนสัน (1986–87), สกอร์ไลน์ (1987–90), เอลเกรน (1990–92), แมตช์วินเนอร์ (1993–95), เลอค็อกสปอร์ทิฟ (1995–96), แพทริก (1996–2000), ซูเปอร์ลีก (2000-01), ทีเอฟจีสปอร์ตส์แวร์ (2001–03), บอร์นเรด (2003–08), คาร์บรินีสปอร์ตส์แวร์ (2008–11, 2014–15), ฟีลา (2011–14) และ เจดีสปอร์ตส์ (2015–17)
สำหรับฤดูกาล 2024–25 ผู้สนับสนุนบนเสื้อของทีมคือ บีเจ88 โดยมี ลีโอส์อินเตอร์เนชันแนล เป็นผู้สนับสนุนบนแขนเสื้อ ผู้สนับสนุนก่อนหน้านี้ ได้แก่ เร็ก เฮย์เนส โตโยต้า (1980–82, 1983–85), คูเปอส์เบียร์ (1985–87), แคนเบอร์ราโฮมส์ (1987–88), โนแลน (1988–89), เอวันวินด์สกรีนส์ (1990–92), เอ็กซ์เชนจ์แอนด์มาร์ต (1992–94), ฟริซเซลล์ (1994–97), ซิวาร์ด (1997–2006), โฟคัลพอยต์ (2006–08, 2011–12), คาร์บรินีสปอร์ตส์แวร์ (2008–11), เอเนอร์จีคอนซัลติง (2012–15), แมนชัน (2015–2020), ไวทาลิตี (2020), เอ็มเอสพีแคปิตัล (2020–2022) และ ดาฟาเบ็ต (2022–2024) ตั้งแต่ฤดูกาล 2017–2018 จนถึง 2019–20 โลโก้ แมนชัน ปรากฏบนแขนเสื้อข้างซ้ายของชุดแข่งขันของบอร์นมัท นอกจากนี้ เดอวอลต์ เคยเป็นผู้สนับสนุนบนแขนเสื้อ ตั้งแต่ฤดูกาล 2022–23 จนถึง 2023–24
คู่แข่ง

ตามผลสำรวจล่าสุดที่มีชื่อว่า 'เดอะลีกออฟเลิฟแอนด์เฮต' ในเดือนสิงหาคม ค.ศ. 2019 ผู้สนับสนุนบอร์นมัทได้ระบุชื่อสโมสรเพื่อนบ้านใกล้สโมสรของตน คือ เซาแทมป์ตัน เป็นคู่แข่งที่ใหญ่ที่สุด ตามมาด้วย พอร์ตสมัท, ไบรตันแอนด์โฮฟอัลเบียน, เรดิงและลีดส์ยูไนเต็ด ตามลำดับ ในช่วงไม่กี่ฤดูกาลที่ผ่านมา สโมสรยังต้องเผชิญกับความตึงเครียดกับ นอตทิงแฮมฟอเรสต์ โดยทั้งสองสโมสรเป็นคู่แข่งกันในแชมเปียนชิปฤดูกาล 2021–22 โดยทั้งคู่สามารถเลื่อนชั้นขึ้นมาได้ในฤดูกาลนั้น หลังจากความตึงเครียดระหว่างแฟนคลับทั้งสอง
บันทึกและสถิติ

สตีฟ เฟล็ตเชอร์ ครองสถิติเป็นผู้เล่นที่ลงเล่นให้กับบอร์นมัทมากที่สุด โดยลงเล่น 726 นัดให้ทีมชุดใหญ่ระหว่าง ค.ศ. 1992 ถึง 2013 เขายังครองสถิติเป็นผู้เล่นที่ลงเล่นในลีกมากที่สุด จำนวน 628 นัด รอน แอร์ ครองสถิติเป็นผู้ทำประตูสูงสุด 229 ประตูให้กับบอร์นมัท โดยลงเล่นให้ทีมชุดใหญ่ 337 นัดระหว่าง ค.ศ. 1924 ถึง 1933 เท็ด แม็กดูกัลล์ ครองสถิติเป็นผู้ทำประตูสูงสุดในฤดูกาลเดียว จำนวน 42 ประตูในฤดูกาล 1970–71 ในโฟร์ตดิวิชัน
ค่าตัวสูงสุดของผู้เล่นที่สโมสรฟุตบอลบอร์นมัทได้รับคือ 65 ล้านปอนด์ จากการย้ายตัวของ ดอมินิก โชลังเก ไปยัง ทอตนัมฮอตสเปอร์ เมื่อเดือนสิงหาคม ค.ศ. 2024 ขณะที่ค่าตัวสูงสุดที่สโมสรฟุตบอลบอร์นมัทจ่ายไปคือ 40.2 ล้านปอนด์ จากการย้ายตัวของ เอวานิลซง จาก โปร์ตู เมื่อเดือนสิงหาคม ค.ศ. 2024 เช่นกัน
สโมสรจบฤดูกาลในลีกสูงสุดด้วยอันดับที่ 9 ใน พรีเมียร์ลีก เมื่อฤดูกาล 2016–17 ซึ่งเป็นการจบฤดูกาลด้วยอันดับที่สูงที่สุดเท่าที่เคยมีมา
เกียรติประวัติ

แหล่งข้อมูล:
ลีก
แชมเปียนชิป (ระดับ 2)
ชนะเลิศ: 2014–15
รองชนะเลิศ: 2021–22
เทิร์ดดิวิชันเซาท์ / เทิร์ดดิวิชัน / ลีกวัน (ระดับ 3)
ชนะเลิศ: 1986–87
รองชนะเลิศ: 1947–48, 2012–13
โฟร์ตดิวิชัน / เทิร์ดดิวิชัน / ลีกทู (ระดับ 4)
รองชนะเลิศ: 1970–71, 2009–10
เลื่อนชั้น: 1981–82
ชนะเลิศเพลย์-ออฟ: 2003
เซาเทิร์นลีก
รองชนะเลิศ: 1922–23
คัพ
แอสโซซิเอตเมมเบอส์คัพ / ฟุตบอลลีกโทรฟี
ชนะเลิศ: 1983–84
รองชนะเลิศ: 1997–98
เทิร์ดดิวิชันเซาท์คัพ
ชนะเลิศ: 1945–46
พระครูสุวรรณปัญญารัต (เซ้ง, สกล ปญฺญาพโล)

| พระครูสุวรรณปัญญารัต (เซ้ง , สกล พระมนตรี , ปญฺญาพโล) |
| --- | --- |
พระครูสุวรรณปัญญารัต (เซ้ง, สกล ปญฺญาพโล)
ส่วนบุคคล
เกิด: 2 เมษายน พ.ศ. 2480 (69 ปี)
มรณภาพ: 25 ธันวาคม พ.ศ. 2549
นิกาย: มหานิกาย
การศึกษา: - พระธรรมวินัย - พระธรรมเทศนา - พระปริยัติธรรม (นักธรรมชั้นเอก)
ตำแหน่งชั้นสูง
ที่อยู่: วัดเกาะ ตำบลวังหว้า อำเภอศรีประจันต์ จังหวัดสุพรรณบุรี
บรรพชา: 11 พฤษภาคม พ.ศ. 2494
อุปสมบท: 7 มีนาคม พ.ศ. 2500
พรรษา: 50 พรรษา
ตำแหน่ง: - อดีตรองเจ้าคณะอำเภอศรีประจันต์ - อดีตเจ้าคณะตำบลบางงาม - อดีตเจ้าอาวาสวัดเกาะ
พระครูสุวรรณปัญญารัต (เซ้ง, สกล ปญฺญาพโล) หรือนิยมเรียกว่า “หลวงพ่อเซ้ง วัดเกาะ” เป็นพระเถราจารย์จังหวัดสุพรรณบุรี อดีตรองเจ้าคณะอำเภอศรีประจันต์ อดีตเจ้าคณะตำบลบางงาม และอดีตเจ้าอาวาสวัดเกาะ ตำบลวังหว้า อำเภอศรีประจันต์ จังหวัดสุพรรณบุรี
ประวัติ > ชาติภูมิ

ชื่อ เซ้ง ต่อมาเปลี่ยนชื่อเป็น สกล นามสกุล พระมนตรี ชาตะ วันที่ 2 เมษายน พ.ศ.2480 (วันพฤหัสบดี แรม 6 ค่ำ เดือน 5 ปีฉลู) ณ บ้านดอนกระแต ตำบลบางงาม (ปัจจุบันอยู่ในเขตตำบลวังหว้า) อำเภอศรีประจันต์ จังหวัดสุพรรณบุรี
เป็นบุตรคนที่ 6 ในจำนวน 8 คน ของนายมาลี นางอบ นามสกุล พระมนตรี ครอบครัวประกอบอาชีพเกษตรกร
ประวัติ > บรรพชา

บรรพชาเป็นสามเณร วันที่ 11 พฤษภาคม พ.ศ. 2494 (วันพุธ ขึ้น 8 ค่ำ เดือน 8 ปีเถาะ) โดยมี พระครูเจริญ ปภาโส (ภายหลังได้รับพระราชทานสมณศักดิ์เป็น พระครูสุวรรณวิสุทธิ์) เจ้าอาวาสวัดธัญญวารี ตำบลไร่รถ อำเภอเมืองสุพรรณบุรี (ปัจจุบันอยู่ในเขตอำเภอดอนเจดีย์) จังหวัดสุพรรณบุรี เป็นพระอุปัชฌาย์
บรรพชาแล้วศึกษาพระปริยัติธรรม แผนกธรรม อยู่ที่วัดเกาะ ตำบลบางงาม (ปัจจุบันอยู่ในเขตตำบลวังหว้า) อำเภอศรีประจันต์ จังหวัดสุพรรณบุรี
ต่อมาพระอธิการปุย ปุญฺญสิริ (เจ้าอาวาสวัดเกาะ) จึงพาไปฝากให้ศึกษาต่อและจำพรรษาอยู่ที่วัดคูหาสวรรค์วรวิหาร ตำบลคูหาสวรรค์ อำเภอภาษีเจริญ จังหวัดธนบุรี (ปัจจุบันแขวงคูหาสวรรค์ เขตภาษีเจริญ กรุงเทพมหานคร)
ศึกษาพระปริยัติธรรมยังสำนักเรียนวัดคูหาสวรรค์วรวิหาร ในสมัยพระเมตตาวิหารีเถร (ปัด ธมฺมสโร) เป็นเจ้าอาวาส และยังศึกษาต่อยังสำนักเรียนวัดปากน้ำ ภาษีเจริญ ในสมัยพระมงคลเทพมุนี (สด จนฺทสโร) เป็นเจ้าอาวาส
ประวัติ > อุปสมบท

วันที่ 7 มีนาคม พ.ศ.2500 อุปสมบท ณ พัทธสีมาวัดคูหาสวรรค์วรวิหาร ตำบลคูหาสวรรค์ อำเภอภาษีเจริญ จังหวัดธนบุรี โดยมี
พระเมตตาวิหารีเถร (ปัด ธมฺมสโร) เจ้าอาวาสวัดคูหาสวรรค์วรวิหาร อำเภอภาษีเจริญ จังหวัดธนบุรี เป็นพระอุปัชฌาย์
พระสุธรรมมุนี (ฟุ้ง ปุณฺณโก) ผู้ช่วยเจ้าอาวาสวัดพระเชตุพนวิมลมังคลาราม อำเภอพระนคร จังหวัดพระนคร (ภายหลังได้รับพระราชทานสมณศักดิ์เป็น พระธรรมเสนานี) เป็นพระกรรมวาจาจารย์
พระอธิการปุย ปุญฺญสิริ เจ้าอาวาสวัดเกาะ อำเภอศรีประจันต์ จังหวัดสุพรรณบุรี (ภายหลังได้รับพระราชทานสมณศักดิ์เป็น พระครูวรนาถรังษี) เป็นพระอนุสาวนาจารย์
ได้รับฉายาทางพระพุทธศาสนาว่า "ปญฺญาพโล" [ปัน - ยา - พะ - โล]
อุปสมบทแล้วจำพรรษาอยู่ที่วัดคูหาสวรรค์วรวิหารเป็นระยะเวลาหลายพรรษา ภายหลังพระเมตตาวิหารีเถร (ปัด ธมฺมสโร) มรณภาพ จึงย้ายไปจำพรรษาอยู่ที่วัดพระเชตุพนวิมลมังคลารามราชวรมหาวิหาร ตามที่พระเมตตาวิหารีเถร (ปัด ธมฺมสโร) เคยฝากไว้กับสมเด็จพระวันรัต (ปุ่น ปุณฺณสิริ) จวบจนถึงปี พ.ศ. 2518 จึงมาจำพรรษาอยู่ที่วัดเกาะ อำเภอศรีประจันต์ จังหวัดสุพรรณบุรี เพื่ออุปัฏฐากพระครูวรนาถรังษี (ปุย ปุญฺญสิริ) ผู้เป็นพระอาจารย์
ประวัติ > การศึกษา

พ.ศ. 2494 สำเร็จการศึกษาระดับประถมศึกษาปีที่ 4 โรงเรียนวัดเกาะ อำเภอศรีประจันต์ จังหวัดสุพรรณบุรี
พ.ศ. ยังไม่พบข้อมูล สอบได้นักธรรมชั้นตรี
พ.ศ. 2497 สอบได้นักธรรมชั้นโท สำนักเรียนวัดคูหาสวรรค์วรวิหาร อำเภอภาษีเจริญ จังหวัดธนบุรี
พ.ศ. ยังไม่พบข้อมูล สอบได้นักธรรมชั้นเอก
ตำแหน่ง > งานปกครอง

พ.ศ. 2521 - 2523 เป็นรองเจ้าอาวาสวัดเกาะ
พ.ศ. 2523 - 2549 เป็นเจ้าอาวาสวัดเกาะ
พ.ศ. 2523 - 2534 เป็นเจ้าคณะตำบลบางงาม
พ.ศ. 2524 - 2549 เป็นพระอุปัชฌาย์
พ.ศ. 2534 - 2549 เป็นรองเจ้าคณะอำเภอศรีประจันต์
สมณศักดิ์

พ.ศ. 2506 เป็นพระฐานานุกรมใน พระเมตตาวิหารีเถร (ปัด ธมฺมสโร) ที่ พระใบฎีกาสกล ปญฺญาพโล
พ.ศ. 2507 เป็นพระฐานานุกรมใน พระเมตตาวิหารีเถร (ปัด ธมฺมสโร) ที่ พระสมุห์สกล ปญฺญาพโล
พ.ศ. 2521 เป็นพระฐานานุกรมใน พระครูอาภัสศีลคุณ (ทวี อาภสฺสโร) ที่ พระปลัดสกล ปญฺญาพโล
พ.ศ. 2526 เป็นพระฐานานุกรมใน พระเทพวุฒาจารย์ (เปลื้อง คงฺคสุวณฺโณ) ที่ พระครูใบฎีกาสกล ปญฺญาพโล
พ.ศ. 2529 เป็นพระครูสัญญาบัตร เจ้าคณะตำบล ชั้นตรี ในราชทินนาม ที่ พระครูสุวรรณปัญญารัต
พ.ศ. 2534 เป็นพระครูสัญญาบัตร รองเจ้าคณะอำเภอ ชั้นโท ในราชทินนามเดิม ที่ พระครูสุวรรณปัญญารัต
พ.ศ. 2541 เป็นพระครูสัญญาบัตร รองเจ้าคณะอำเภอ ชั้นเอก ในราชทินนามเดิม ที่ พระครูสุวรรณปัญญารัต
อาพาธ และมรณภาพ

บั้นปลายชีวิต พระครูสุวรรณปัญญารัตมีสุขภาพไม่ดี อาพาธเกี่ยวกับลำไส้ ต้องเข้ารับการรักษาที่โรงพยาบาลจันทรุเบกษา อำเภอกำแพงแสน จังหวัดนครปฐม กระทั่งวันที่ 25 ธันวาคม พ.ศ. 2549 เวลา 02.14 น. ถึงแก่มรณภาพ ด้วยอาการอันสงบ สิริอายุ 69 ปี 8 เดือน 22 วัน อุปสมบทได้ 50 พรรษา
อนุสรณ์ และสิ่งเกี่ยวเนื่อง

รูปเหมือนหลวงพ่อเซ้ง สร้างภายหลังพระครูสุวรรณปัญญารัต (เซ้ง, สกล ปญฺญาพโล) มรณภาพแล้ว ปัจจุบันประดิษฐานบนศาลาการเปรียญวรนาถรังษี วัดเกาะ
วันคล้ายวันมรณภาพ พระครูสุวรรณปัญญารัต (เซ้ง , สกล ปญฺญาพโล) มีพิธีบำเพ็ญกุศลทักษิณานุปทาน และถวายภัตตาหารเพลที่วัดเกาะ วันที่ 25 ธันวาคม ของทุกปี

| ก่อนหน้า |  | พระครูสุวรรณปัญญารัต (เซ้ง, สกล ปญฺญาพโล) |  | ถัดไป |
| --- | --- | --- | --- | --- |
| พระครูวรนาถรังษี (ปุย ปุญฺญสิริ) |  |   เจ้าอาวาสวัดเกาะ   (พ.ศ. 2523 — พ.ศ. 2549) |  | พระครูปริยัติกิตติวงศ์ (ปกิตต์ ฐิตวํโส) |
| พระครูวรนาถรังษี (ปุย ปุญฺญสิริ) |  |   เจ้าคณะตำบลบางงาม   (พ.ศ. 2523 – พ.ศ. 2534) |  | พระครูสุกิจวิบูล (สุทัศน์ โอปายิโก) |
| พระครูอาภัสศีลคุณ (ทวี อาภสฺสโร) |  |   รองเจ้าคณะอำเภอศรีประจันต์   (พ.ศ. 2534 – พ.ศ. 2549) |  | พระครูโสภณสิทธิการ (วสันต์ อนุปตฺโต) |
นิมร์ อันนิมร์

| นิมร์ อันนิมร์ |
| --- | --- |
نمر باقر النمر
เกิด: 21 มิถุนายน ค.ศ. 1959(1959-06-21) อัลอะวามียะฮ์ จังหวัดตะวันออก ประเทศซาอุดีอาระเบีย
เสียชีวิต: 2 มกราคม ค.ศ. 2016(2016-01-02) (56 ปี) รียาด ประเทศซาอุดีอาระเบีย
สาเหตุเสียชีวิต: ประหารชีวิตด้วยการการตัดศีรษะ
สัญชาติ: ซาอุดีอาระเบีย
สถานะทางคดี: ประหารชีวิต

พิพากษาลงโทษฐาน: ก่อการร้าย การกบฏ การปลุกปั่นให้ขัดขืน
ข้อหา: ยิงใส่เจ้าหน้าที่ความมั่นคง หาทางให้ 'ต่างชาติเข้าแทรกแซง' ไม่เชื่อฟังผู้ปกครอง ยุยงปลุกปั่นในความขัดแย้งทางศาสนา ส่งเสริม ชี้นำ และมีส่วนร่วมในการประท้วง
บทลงโทษ: เสียชีวิต
 

คำนำหน้าชื่อ: ชัยค์ อายะตุลลอฮ์
ส่วนบุคคล
ศาสนา: ชีอะฮ์[ต้องการอ้างอิง]
นิกาย: อุศูลี ชีอะฮ์สิบสองอิมาม
สำนัก: ญะอ์ฟะรี
การศึกษา: อิหร่าน, ซีเรีย[ต้องการอ้างอิง]
ตำแหน่งชั้นสูง
ผู้ดำรงตำแหน่งก่อนหน้า: สถาปนาตำแหน่ง
ผู้ดำรงตำแหน่งถัดมา: ไม่ทราบ
ตำแหน่ง: ผู้นำละหมาดวันศุกร์ อัลอะวามียะฮ์
เว็บไซต์: sknemer.com
 
อายะตุลลอฮ์ ชัยค์ นิมร์ บากิร อันนิมร์ (อาหรับ: نمر باقر النمر; 21 มิถุนายน ค.ศ. 1959 – 2 มกราคม ค.ศ. 2016) โดยทั่วไปเรียกเป็น ชัยค์นิมร์ เป็นชัยค์ชีอะฮ์ชาวซาอุดีอาระเบียจากอัลอะวามียะฮ์ จังหวัดตะวันออกของประเทศ การจับกุมและประหารชีวิตตัวเขาถูกวิพากษ์วิจารณ์อย่างกว้างขวางจากรัฐบาลและองค์กรสิทธิมนุษยชนหลายกลุ่ม
เขาเป็นที่นิยมในบรรดาคนหนุ่มสาว และผู้วิจารณ์รัฐบาลซาอุดีอาระเบีย สนับสนุนการเลือกตั้งในประเทศซาอุดีอาระเบียที่เสรี ใน ค.ศ. 2009 เขาวิจารณ์เจ้าหน้าที่ซาอุดีอาระเบียและเสนอแนะว่าถ้ามีการให้เกียรติสิทธิ์ของชาวซาอุดีนิกายชีอะฮ์ จังหวัดตะวันออกควรแยกออกเสีย ทำให้เจ้าหน้าที่ซาอุดีอาระเบียจับกุมอันนิมร์กับอีก 35 คน ในช่วงการประท้วงซาอุดีอาระเบีย ค.ศ. 2011–12 อันนิมร์เรียกร้องให้ผู้ประท้วงต่อต้านกระสุนของตำรวจด้วย "วาจาดังกึกก้อง" แทนที่จะใช้ความรุนแรง The Guardian กล่าวถึงอันนิมร์เป็น "ผู้นำในการลุกฮือ"
ณ วันที่ 8 กรกฎาคม ค.ศ. 2012 ตำรวจซาอุดีอาระเบียยิงใส่ขาอันนิม์และจับกุมเขาโดยวิธีที่ตำรวจเรียกว่า "การยิงปะทะกัน" ในระหว่างการประท้วมต่อการจับกุมอันนิมร์ ตำรวจยิงใส่ฝูงชนพันกว่าคน ทำให้มีผู้เสียชีวิตสองคน คือ Akbar al-Shakhouri และ Mohamed al-Felfel หลังถูกจับกุม อันนิมร์เริ่มอดอาหารประท้วงและโดนกล่าวหาว่าถูกทรมาน ศูนย์สิทธิมนุษยชน Asharq แสดงความกังวลต่อสุขภาพของเขาในช่วงการอดอาหารประท้วงเมื่อวันที่ 21 สิงหาคม โดยเรียกร้องให้มีนานาชาติให้การสนับสนุนเพื่อให้ครอบครัว ทนายความ และนักเคลื่อนไหวด้านสิทธิมนุษยชนสามารถเข้าถึงสถานที่ดังกล่าวได้
เมื่อวันที่ 15 ตุลาคม ค.ศ. 2014 ศาลอาญาเฉพาะกิจตัดสินให้อันนมิร์ถูกประหารชีวิตฐาน "แสวงหาการแทรกแซงจากต่างชาติในซาอุดีอาระเบีย ไม่เชื่อฟังผู้ปกครอง และหยิบอาวุธต่อสู้กับกองกำลังรักษาความปลอดภัย" ในวันเดียวกัน Mohammad al-Nimr พี่/น้องชายของเขา ถูกจับฐานทวีตข้อมูลเกี่ยวกับการประหารชีวิต อัล-นิมร์ถูกประหารชีวิตเมื่อวันที่ 2 มกราคม ค.ศ. 2016 หรือก่อนหน้านั้นไม่นาน พร้อมกับผู้ต้องสงสัยอีก 46 คน
แหล่งข้อมูลอื่น

SkNemer.com
Twitter link 1
Twitter link 2
วิกิมีเดียคอมมอนส์มีสื่อเกี่ยวกับ Nimr al-Nimr
ฮาโกโรโมะฟูลทัชชอล์ก

ตราสินค้าชอล์กญี่ปุ่น-เกาหลีใต้
กล่องของฮาโกโรโมะฟูลทัชชอล์ก ผลิตโดยฮาโกโรโมะ บุงงุ
ฮาโกโรโมะฟูลทัชชอล์ก (ญี่ปุ่น: 羽衣フルタッチチョーク, แปลตรงตัว 'Hagoromo Fulltouch Chalk', เกาหลี: 하여모 풀터치 분필) เป็นตราสินค้าชอล์กสำหรับกระดานดำที่บริษัทเกาหลีใต้เป็นเจ้าของ เดิมเป็นผลิตภัณฑ์ของบริษัทเครื่องเขียนญี่ปุ่น ฮาโกโรโมะ บุงงุ (羽衣 文具)
การผลิตชอล์กเริ่มขึ้นในปี พ.ศ. 2475 ซึ่งในปี พ.ศ. 2533 มียอดขายชอล์กสูงสุด 90 ล้านชิ้นต่อปี และเริ่มได้รับความนิยมในระดับนานาชาติตั้งแต่ปี พ.ศ. 2543 ชอล์กได้รับความนิยมเป็นพิเศษในหมู่นักคณิตศาสตร์ และได้รับการขนานนามว่าเป็น "โรลส์-รอยซ์ของชอล์ก"
ในปี พ.ศ. 2557 ทากายาซุ วาตานาเบะ (渡部 四郎) ผู้บริหารของฮาโกโรโมะ บุงงุ ไม่ได้เลือกผู้สืบทอดตำแหน่งและปฏิเสธข้อเสนอเพื่อดำเนินตราสินค้าต่อไปจากบริษัทญี่ปุ่นหลายแห่ง ในที่สุดเขาก็ตัดสินใจปิดบริษัท อย่างไรก็ตาม ชินฮยองซ็อก (신형석) ผู้ก่อตั้งห้างสรรพสินค้า เซจงมล (세종몰) และเป็นผู้นำเข้าชอล์กฮาโกโรโมะแต่เพียงผู้เดียวในเกาหลีใต้ตั้งแต่ปี พ.ศ. 2552 ซึ่งมีความสัมพันธ์อันแน่นแฟ้นกับวาตานาเบะ ชินได้รับอนุญาตให้ดำเนินการผลิตต่อไป โดยได้รับทั้งความรู้และอุปกรณ์ที่จำเป็นสำหรับการผลิต ตั้งแต่ปี พ.ศ. 2558 เซจงมลได้เริ่มดำเนินการผลิตชอล์กฮาโกโรโมะ
ประวัติ > ฮาโกโรโมะ บุงงุ

| --- | --- |
อดีตสำนักงานและโรงงานของฮาโกโรโมะในเมืองคาซูงาอิ
อุตสาหกรรม: อุปกรณ์สำนักงาน
ก่อตั้ง: ตุลาคม พ.ศ. 2475; 92 ปีที่แล้ว (2475-10)
เลิกกิจการ: มีนาคม พ.ศ. 2558; 9 ปีที่แล้ว (2558-03)
สาเหตุ: ถูกซื้อกิจการโดยเซจงมล
สำนักงานใหญ่: คาซูงาอิ จังหวัดไอจิ, ญี่ปุ่น
ผลิตภัณฑ์: ชอล์กเขียนกระดานดำ
ฮาโกโรโมะ บุงงุ ก่อตั้งขึ้นในเดือนตุลาคม พ.ศ. 2475 ในชื่อ นิฮงโจกุเซโซโชะ (日本チョーク製造所) โรงงานเดิมตั้งอยู่ในเขตนากะ นครนาโงยะ แต่ถูกทำลายในเดือนสิงหาคม พ.ศ. 2487 ในช่วงสงครามโลกครั้งที่ 2 บริษัทได้รับการจัดตั้งขึ้นใหม่ในปี พ.ศ. 2490 และเปลี่ยนชื่อเป็น ฮาโกโรโมะ บุงงุ โรงงานผลิตตั้งในเมืองคาซูงาอิ ที่อยู่ใกล้เคียงซึ่งสร้างเสร็จในปี พ.ศ. 2504 และสำนักงานได้ย้ายไปที่นั่นในปี พ.ศ. 2535
ตามข้อมูลของบริษัทวิจัย โตเกียวโชโกะริซาจิ (東京商工リサーチ)[5] บริษัทขายชอล์กได้มากกว่า 90 ล้านชิ้นต่อปีในช่วงที่มียอดขายสูงสุดเมื่อปี พ.ศ. 2533 ซึ่งมีส่วนแบ่งตลาดในประเทศญี่ปุ่นร้อยละ 30
ประวัติ > การก่อตั้งห้างสรรพสินค้าเซจงมล

| --- | --- |
ชื่อท้องถิ่น: (주)세종몰
อุตสาหกรรม: ผลิตเครื่องเขียน
ก่อตั้ง: พ.ศ. 2552; 16 ปีที่แล้ว (2552)
สำนักงานใหญ่: โพชอน จังหวัดคย็องกี, เกาหลีใต้
ตราสินค้า: 하여모 풀터치 분필 Hagoromo Fulltouch Chalk
เจ้าของ: ชิน ฮยองซ็อก
เว็บไซต์: en.sejongmall.co.kr (ในภาษาอังกฤษ)
ในปี พ.ศ. 2546 ชิน ฮยองซ็อก (신형석) ชาวเกาหลีใต้ ครูสอนคณิตศาสตร์ในโรงเรียนกวดวิชา (ฮากว็อน) เดินทางไปเพื่อเรียนรู้เกี่ยวกับระบบโรงเรียนกวดวิชาที่คร่ำเคร่งในญี่ปุ่น ในระหว่างการเดินทางครั้งนี้ เขาได้พบกับชอล์กฮาโกโรโมะเป็นครั้งแรก เขากลายเป็นแฟนตัวยงของตราสินค้านี้ทันที เมื่อเขากลับมาเกาหลีใต้พร้อมกับกล่องชอล์กฮาโกโรโมะสีเรืองแสง นักเรียนต่างชื่นชมว่าสีนั้นอ่านได้ง่าย เมื่อชอล์กฮาโกโรโมะหมด เขาจึงค้นหาดูว่ามีธุรกิจใดในเกาหลีใต้ที่นำเข้าตราสินค้านี้มาบ้าง และผิดหวังเมื่อพบว่าไม่มีธุรกิจใดนำเข้ามาเลย เขายังสอบถามว่าผู้ผลิตรายใดเต็มใจที่จะผลิตสีชอล์กเรืองแสงหรือไม่ และทั้งหมดรายงานปฏิเสธ โดยบางรายอ้างว่าไม่มีตลาดทั้งสำหรับสีดังกล่าวและสำหรับตราสินค้าชอล์กระดับไฮเอนด์
ในปี พ.ศ. 2549 ชินได้ติดต่อ ทากายาซุ วาตานาเบะ ประธานของฮาโกโรโมะ บุงงุ ซึ่งลูกสาวคนที่สองของวาตานาเบะสามารถทำหน้าที่เป็นล่ามได้โดยบังเอิญ เนื่องจากเธอพูดภาษาเกาหลีได้คล่องและเคยศึกษาต่อต่างประเทศในเกาหลีใต้มาก่อน มีรายงานว่าเธอเดินทางไปเกาหลีใต้หลายครั้งต่อปีกับพ่อของเธอ ชินได้รับการอนุมัติให้เป็นผู้นำเข้าผลิตภัณฑ์ฮาโกโรโมะในเกาหลีใต้แต่เพียงผู้เดียว ส่งผลให้มีการก่อตั้งห้างสรรพสินค้าเซจงมลในปี พ.ศ. 2552 มีรายงานว่าทั้งสองบริษัทสร้างความสัมพันธ์ที่ดีอย่างรวดเร็ว ฮาโกโรโมะประสบความสำเร็จอย่างรวดเร็วในเกาหลีใต้ มีบางรายงานระบุว่าผู้ทำการสอนในโรงเรียนกวดวิชาประมาณร้อยละ 80–90 นำชอล์กนี้มาใช้
ความนิยมและสิ่งสืบทอด

นักคณิตศาสตร์ สัตยัน เทวาทัส (Satyan Devadoss) ระบุในปี พ.ศ. 2553 ว่าชอล์กฮาโกโรโมะ  สามารถเรียกได้ว่าเป็น "ไมเคิล จอร์แดน ของชอล์ก หรือโรลส์-รอยซ์ ของชอล์ก" นักคณิตศาสตร์และศาสตราจารย์ที่มีชื่อเสียงหลายคน เช่น ไบรอัน คอนราด (Brian Conrad) และ เดวิด ไอเซนบัด (David Eisenbud) ก็ชอบผลิตภัณฑ์นี้เช่นกัน เมื่อมีการประกาศในปี พ.ศ. 2558 ว่าจะเลิกผลิตชอล์กฮาโกโรโมะ อาจารย์และนักสะสมผลิตภัณฑ์ชอล์กหลายคนก็เริ่มซื้อชอล์กดังกล่าวในปริมาณมาก หลังจากที่เซจงมลเข้ามาสืบทอดกิจการ นักคณิตศาสตร์อย่างน้อยหนึ่งคนประเมินชอล์กของเซจงมลว่าไม่สามารถแยกแยะได้จากต้นฉบับ เดวิด ไอเซนบัด เป็นคนแรกที่แนะนำชอล์กนี้ให้กับนักคณิตศาสตร์ชาวอเมริกันและพยายามนำเข้ามายังสหรัฐอเมริกา ซึ่งต่อมาชอล์กดังกล่าวก็วางจำหน่ายบนแอมะซอน
ผลิตภัณฑ์แบบต่าง ๆ

ฮาโกโรโมะ บุงงุ วางจำหน่ายผลิตภัณฑ์ชอล์กดังต่อไปนี้:
ฟูลทัชชอล์ก (Fulltouch Chalk): ชอล์กแคลเซียม
ฟูลทัชลาร์จชอล์ก (Fulltouch Large Chalk): ชอล์กแคลเซียม เส้นผ่านศูนย์กลาง 2 ซม. และยาว 11.3 ซม. มีให้เลือกในสีขาว แดง ส้ม เหลือง เขียว และน้ำเงิน
ฟูลทัชนิวพอลิ (Fulltouch New Poly): ชอล์กยิปซัม บางครั้งเรียกว่าชอล์กปลาสเตอร์
ฟูลทัชลูมินัสคัลเลอร์ชอล์ก (Fulltouch Luminous Color Chalk): ชอล์กยิปซัม
แหล่งข้อมูลอื่น

Sejong Mall homepage (ในภาษาอังกฤษ)
Why the World's Best Mathematicians Are Hoarding Chalk ที่ยูทูบ – วีดิทัศน์ที่ช่วยเพิ่มยอดขายให้กับห้างสรรพสินค้าเซจงมล
Why Hagoromo Chalk Is So Expensive | So Expensive | Business Insider. Business Insider. 27 กรกฎาคม 2024. สืบค้นเมื่อ 4 สิงหาคม 2024 – โดยทาง ยูทูบ.
หม่อมเจ้ายุธิษเฐียร สวัสดิวัตน์

| หม่อมเจ้ายุธิษเฐียร สวัสดิวัตน์ |
| --- | --- |
หม่อมเจ้า ชั้น 4

ประสูติ: 9 มีนาคม พ.ศ. 2461
สิ้นชีพตักษัย: 24 กันยายน พ.ศ. 2528 (67 ปี)
หม่อม: หม่อมราชวงศ์ภัทราตรีทศ สวัสดิวัตน์
ราชสกุล: สวัสดิวัตน์
ราชวงศ์: จักรี
พระบิดา: สมเด็จพระเจ้าบรมวงศ์เธอ กรมพระสวัสดิวัดนวิศิษฎ์
พระมารดา: พระเจ้าวรวงศ์เธอ พระองค์เจ้าอาภาพรรณี
ร้อยเอก หม่อมเจ้ายุธิษเฐียร สวัสดิวัตน์ (9 มีนาคม พ.ศ. 2461 — 24 กันยายน พ.ศ. 2528) เป็นพระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี
พระประวัติ

หม่อมเจ้ายุธิษเฐียร สวัสดิวัตน์ มีพระนามลำลองว่า ท่านชายม่ำ เป็นพระโอรสในสมเด็จพระเจ้าบรมวงศ์เธอ กรมพระสวัสดิวัดนวิศิษฎ์ กับพระเจ้าวรวงศ์เธอ พระองค์เจ้าอาภาพรรณี และเป็นพระโสทรานุชาองค์เล็กในสมเด็จพระนางเจ้ารำไพพรรณี พระบรมราชินี ประสูติ ณ โรงนา อยู่คนละฝั่งถนนตรงกันข้ามกับพระราชวังพญาไทเมื่อวันที่ 9 มีนาคม พ.ศ. 2460 (แบบสากลคือ พ.ศ. 2461) 
มีโสทรเชษฐาและโสทรเชษฐภคินีรวม 9 องค์ ดังนี้
หม่อมเจ้าเสรีสวัสดิกมล (6 กันยายน พ.ศ. 2445 — 7 มีนาคม พ.ศ. 2454)
หม่อมเจ้าโสภณภราไดย สวัสดิวัตน์ (8 มกราคม พ.ศ. 2446 — 17 กรกฎาคม พ.ศ. 2514)
สมเด็จพระนางเจ้ารำไพพรรณี พระบรมราชินี (20 ธันวาคม พ.ศ. 2447 — 22 พฤษภาคม พ.ศ. 2527)
หม่อมเจ้าใหม่ (19 กุมภาพันธ์ พ.ศ. 2448 — 17 มีนาคม พ.ศ. 2448)
หม่อมเจ้าแดง (25 เมษายน พ.ศ. 2450 — 30 พฤษภาคม พ.ศ. 2450)
หม่อมเจ้านนทิยาวัด สวัสดิวัตน์ (25 เมษายน พ.ศ. 2452 — 18 ตุลาคม พ.ศ. 2501)
หม่อมเจ้าอรชุนชิษณุ สวัสดิวัตน์ (15 มกราคม พ.ศ. 2453 — 26 ตุลาคม พ.ศ. 2512)
หม่อมเจ้ารอดรมาภัฎ (24 กุมภาพันธ์ พ.ศ. 2458 — 4 สิงหาคม พ.ศ. 2460)
พระประวัติ > การศึกษา

เมื่อเยาว์วัยทรงศึกษาที่โรงเรียนเทพศิรินทร์ สำเร็จชั้นมัธยมศึกษาปีที่ 5
พ.ศ. 2474 ได้เสด็จไปศึกษาต่อ ณ สถาบันวิลลิสตัน สหรัฐ เป็นเวลา 4 ปี สำเร็จการศึกษาในระดับอนุปริญญา
พ.ศ. 2479 - 2483 ทรงศึกษา ณ มหาวิทยาลัยคอร์เนล สำเร็จการศึกษาปริญญาศิลปศาสตรบัณฑิต สาขาศิลปศาสตร์และวิทยาศาสตร์
พ.ศ. 2484 - 2486 ทรงศึกษา ณ มหาวิทยาลัยฮาร์วาร์ด เป็นเวลาปีครึ่ง เนื่องจากเกิดสงครามโลกครั้งที่สอง
พ.ศ. 2486 - 2488 เป็นอาสาสมัครปฏิบัติราชการพิเศษในขบวนการเสรีไทย ในสำนักบริการด้านยุทธศาสตร์ ได้รับเหรียญอิสรภาพประธานาธิบดี จากรัฐบาลสหรัฐ
พ.ศ. 2488 ได้รับพระราชทานยศเป็น ร้อยเอก แห่งกองทัพบกไทย
พ.ศ. 2490 - 2491 ทรงกลับไปศึกษาต่อ ณ มหาวิทยาลัยจอร์จวอชิงตัน โดยทุนของรัฐบาลเป็นเวลา 2 ปี จนสำเร็จการศึกษาในระดับปริญญาวิทยาศาสตรบัณฑิต สาขาเศรษฐศาสตร์
พระประวัติ > การทรงงาน

หม่อมเจ้ายุธิษเฐียร ทรงเข้าทำงานที่กระทรวงการต่างประเทศ ดำรงตำแหน่งกงสุลใหญ่ ณ นครลอสแอนเจลิส คนแรก ในปี พ.ศ.2514 จากนั้นทรงดำรงตำแหน่งเอกอัครราชทูตไทย ณ กรุงวอชิงตัน ดี.ซี. ในปี พ.ศ. 2516 และสุดท้ายทรงดำรงตำแหน่งเอกอัครราชทูตไทยประจำกรุงกัวลาลัมเปอร์ ประเทศมาเลเซีย ในระหว่างปี พ.ศ. 2516 - 2522 ก่อนเกษียณอายุราชการ
ช่วงเวลา 2 ปี ที่หม่อมเจ้ายุธิษเฐียรทรงดำรงตำแหน่งกงสุลใหญ่ ณ นครลอสแอนเจลิส ท่านได้ทำคุณประโยชน์ให้กับชุมชนไทยในนครลอสแอนเจลิส ทำหน้าที่เป็นประธานในพิธีอาสาฬหบูชา ครั้งที่ 2 ณ หอประชุมโรงเรียนลีนวูด เมืองลีนวูด รวมถึงได้ทำหน้าที่เป็นสักขีพยานในการถวายที่ดินเพื่อสร้างวัดไทยในลอสแอนเจลิส ซึ่งเป็นวัดไทยแห่งแรกในสหรัฐ โดยพูนศักดิ์ ซอโสตถิกุล ได้ถวายที่ดินเนื้อที่ 5 ไร่ 2 งาน แด่สมเด็จพระอริยวงศาคตญาณ (ปุ่น ปุณฺณสิริ) วัดพระเชตุพน ในขณะดำรงสมณศักดิ์ที่สมเด็จพระวันรัต และพระสงฆ์ 18 รูป เมื่อวันที่ 18 พฤษภาคม พ.ศ. 2515 ก่อนจะมีพิธีวางศิลาฤกษ์ในวันรุ่งขึ้น
พระประวัติ > เสกสมรส

หม่อมเจ้ายุธิษเฐียรเสกสมรสกับหม่อมราชวงศ์ภัทราตรีทศ สวัสดิวัตน์ (ราชสกุลเดิม เทวกุล; พระธิดาในพระวรวงศ์เธอ กรมหมื่นเทววงศวโรทัย) เมื่อ พ.ศ. 2494 ณ กรุงวอชิงตัน ไม่มีโอรสธิดา
พระประวัติ > สิ้นชีพิตักษัย

หม่อมเจ้ายุธิษเฐียร สวัสดิวัตน์ สิ้นชีพิตักษัย เมื่อวันที่ 24 กันยายน พ.ศ. 2528 สิริชันษา 67 ปี